Brian Wilson ferdigstilte også sangen «'Til I Die», som Mike Love mente var for deprimerende og ikke passet for The Beach Boys. «A Day in the Life of a Tree» var den eneste helt nye Brian Wilson-sangen på albumet. «Long Promised Road» og «Feel Flows» var Carl Wilsons første skikkelige låter og han spilte nesten alle instrumentene selv. Brian Wilson mente at Bruce Johnstons «Disney Girls (1957)» var et mesterverk, og blant andre Art Garfunkel og Cass Elliot har spilt inn sine versjoner av sangen.